Rusia bombardează Ucraina cu intensitate tot mai mare. 16 rachete și 11 drone rusești au fost lansate peste noapte
Data publicării:
Rusia a lansat 16 rachete şi 11 drone împotriva Ucrainei într-un atac comis sâmbătă noaptea, au anunţat forţele aeriene ucrainene, potrivit Reuters.
Într-o declaraţie postată pe Telegram, forţele aeriene ucrainene au menţionat că au reuşit să doboare nouă drone şi nouă rachete, fără a preciza numele ţintelor.
De peste o săptămână, Rusia şi-a intensificat bombardamentele împotriva infrastructurii energetice ucrainene, cauzând pagube substanţiale.
Cea mai mare companie privată ucraineană din domeniul energetic, DTEK, a transmis că cinci din cele şase fabrici ale sale au fost avariate sau distruse, ceea ce face ca DTEK să funcţioneze la numai 20% din capacitate. Reparaţiile ar putea dura până la 18 luni.